Hoogswanger vrou sterf in ongeluk | Lowvelder
Hoogswanger vrou sterf in ongeluk
De Pradines is uit die voertuig geslinger en het onder ‘n versperring aan die anderkant van die pad beland March 2, 2016 Me. Kara de Pradines se voertuig. MBOMBELA – ‘n Vrou (21) wat sowat agt maande swanger was, is gisteraand dood nadat sy in ‘n ongeluk op die N4 was.
Me. Kara de Pradines is omstreeks 21:00 by Mediclinic Nelspruit dood verklaar nadat sy net na 17:00 in die ongeluk was.
Dit het sowat ‘n kilometer vanaf haar huis op Alkmaar gebeur. Volgens mnr. Willem Swart van Van Wettens, was de Pradines soontoe oppad vanaf Mbombela. Haar voertuig het naby Montana Kwekery oor die middelman van die pad geswenk waarna sy beheer oor die voertuig verloor en dit gerol het.
Lees ook: Vrou sterf in ongeluk op pad huis toe van Innibos af
De Pradines is uit die voertuig geslinger en het onder ‘n versperring aan die anderkant van die pad beland. Paramedici is na die toneel en ‘n ambulans van Netcare 911 het haar na die hospitaal gebring.
Sy het veelvuldige beserings opgedoen. Sy was verloof aan mnr. Jaco Sevenster. Hulle seuntjie sou na verwagting in April gebore word.
Mnr. Jaco Sevenster en me. Kara de Pradines.
De Pradines was ‘n hulponderwyseres by Laerskool Nelspruit. Die skool het die volgende op sy facebook-blad geplaas: “ons dink graag in ons gebede aan die familie en vriende van Kara de Pradines. Ons dra vir Jaco, Henry, Christelle en gesin op aan ons Here Jesus. Rus sag juffrou Kara en klein Dawid.”
Verskeie boodskappe van medelye is ook op de Pradines se facebook-blad geplaas.
News editor	More by Nicolene SmalmanKriminoloog waarsku oor mense wat diere mishandelTiener erf pa se talent vir beeldhouwerkLicensing issues are driving motorists nutsAccident victim diesPierre de Necker murder: suspects not charged	Homes
Recommended Story	Hippo and driver injured after N4 Alkmaar accident	SUBSCRIBE to our FREE newsletter Please select gender